Det er nordjysk i toppen af 2. division Vest i fodbold. Thisted er lige i hælene på Blokhus efter sejren over bundhold lørdag.

Thisted gjorde deres pligt og sejrede sikkert over bundholdet Otterup i lørdagens kamp i 2. division Vest. Thisted sejrede 3-0 på udebane - Tommy Markussen, Martin Nielsen og Mikkel Agger scorede målene. Thisted ligger nummer to, tre point efter Blokhus og to point foran nummer tre fra Aarhus Fremad, der dog har har spillet to kampe mindre, blandt andet en søndag mod Svendborg.